
PËR MIRATIMIN E TARIFAVE PËR SHËRBIMET E OFRUARA NGA DREJTORIA PËR TË DREJTËN 
E AUTORIT

Në mbështetje të nenit 100 të Kushtetutës dhe të nenit 157, të ligjit nr.35/2016, “Për të drejtat e autorit dhe të drejtat e tjera të lidhura me to”, me propozimin e ministrit të Kulturës, Këshilli i Ministrave 

VENDOSI:

1. Miratimin e tarifave për shërbimet që ofron Drejtoria për të Drejtën e Autorit, sipas aneksit 1, që i bashkëlidhet këtij vendimi dhe është pjesë përbërëse e tij.
2. Tarifat e përcaktuara me këtë vendim do të paguhen nga persona fizikë dhe juridikë, që kërkojnë nga Drejtoria për të Drejtën e Autorit, pranë Ministrisë së Kulturës, kryerjen e shërbimeve të përmendura në pikën 1, të këtij vendimi.
3. Pagesat e parashikuara në këtë vendim do të kryhen pranë llogarisë së Ministrisë së Kulturës, në degën e thesarit dhe do të derdhen në buxhetin e shtetit. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi


ANEKSI 1

	Nr.
	Shërbimi
	Tarifa

	1
	Regjistrimi i fonogramit shoqëruar me kontratën e kalimit të së drejtës së bashku me lëshimin e certifikatës përkatëse:
a) Deri në 20 tituj; 
b) Nga 21 deri në 50 tituj;
c) Nga 51 deri në 100 tituj;
ç) Më shumë se 100 tituj.
	

2 000 lekë
3 000 lekë
4 000 lekë
5 000 lekë

	2
	Regjistrim i së drejtës së autorit për programet kompjuterike së bashku me lëshimin e certifikatës përkatëse:
a) Deri në 20 programe kompjuterike;
b) Nga 21 deri në 50 programe kompjuterike;
c) Nga 51 deri në 100 programe kompjuterike;
ç)  Më shumë se 100 programe kompjuterike.
	

2 000 lekë
3 000 lekë
4 000 lekë
5 000 lekë

	3
	Regjistrim i së drejtës së autorit për krijimet fotografike së bashku me lëshimin e certifikatës përkatëse:
a) Deri në 20 vepra fotografike;
b) Nga 21 deri në 50 vepra fotografike;
c) Nga 51 deri në 100 vepra fotografike;
ç)  Më shumë se 100 vepra fotografike.
	

2 000 lekë
3 000 lekë
4 000 lekë
5 000 lekë

	4
	Regjistrim i së drejtës së autorit për krijimin origjinal nga autori/autorët së bashku me lëshimin e certifikatës përkatëse: 
a) Deri në 20 vepra;
b) Nga 21 deri në 50 vepra;
c) Nga 51 deri në 100 vepra;
ç) Më shumë se 100 vepra.
	

2 000 lekë
3 000 lekë
4 000 lekë
5 000 lekë

	5
	Lëshimi i dublikatës të certifikatës.
	  300 lekë

	6
	Lëshimi i kopjeve të ekstraktit të regjistrit të së drejtës të autorit.
	  500 lekë

	7
	Modifikimi i të dhënave, publikimi i modifikimit të dhënave të këtyre ndryshimeve ose korrigjimi i të dhënave, si dhe publikimi i korrigjimit të të dhënave në regjistrin e të drejtës së autorit.
	2000 lekë[footnoteRef:1] [1:  Publikim në faqen web zyrtare të DDA-së.] 


	8
	Kryen veprimtari profesionale dhe administrative dhe jep asistencë teknike dhe shkencore në lidhje me karakterin origjinal të produkteve të së drejtës së autorit dhe të drejtave të lidhura me të, me kërkesë të organeve të hetimit penal dhe me shpenzime të të pandehurve, në qoftë se fajësia e tyre provohet.
	5000 lekë 


	9
	Aplikimi për licencimin ose rilicencim të organizatave si agjenci të administrimit kolektiv.
	300 000 lekë

	10
	Kryen, me kërkesë dhe kundrejt pagesës, hetim administrativ, në favor të palëve të interesuara.
	10 000 lekë

	11
	Administrimi dhe ruajtja e fondit të veprave.
	500 lekë

	12
	Regjistrimi i personave fizik apo juridikë të autorizuar lidhur me kopjen private për të drejtat e riprodhimit.
	0 (zero) lekë





